Udruga studenata filozofije „Furija“ po sedmi put organizira Međunarodni simpozij studenata filozofije i srodnih društveno-humanističkih znanosti naziva ***Suvremene filozofske teme ''JUNIOR''*** na Filozofskom fakultetu Sveučilišta u Rijeci. Kao i svaki simpozij dosad, i ovogodišnji simpozij ima za cilj prikazati što više filozofskih tema i problema kroz izlaganja i pozvana predavanje te ih popratiti kvalitetnim raspravama. Važnost i uspješnost dosadašnjih simpozija vidljiva je iz njihove dugovječnosti i međunarodnog karaktera, a simpoziji su prepoznati i od strane Filozofskog fakulteta u Rijeci i Sveučilišta u Rijeci. Iz tog razloga, Udruga studenata filozofije „Furija“ i ove godine želi pružiti studentima priliku za prezentiranje i preispitivanje vlastitog znanstveno-istraživačkog rada i mišljenja na polju filozofije i srodnih društveno-humanističkih znanosti.

7. Međunarodni simpozij *Suvremene filozofske teme ''JUNIOR''* koncipiran je kao trodnevni događaj koji će se održati od **19. do 21. svibnja 2016. godine.** Za vrijeme trajanja simpozija, svim izlagačima koji dolaze izvan Rijeke osiguran je smještaj u užem centru grada, javni prijevoz do sveučilišnog kampusa te jedan obrok dnevno.

Kao i prethodnih godina, simpozij nije ograničen zadanom temom ili određenim područjem filozofije, čime se želi pružiti prilika studentima za izlaganje iz što većeg raspona filozofskih tema i srodnih društveno-humanističkih područja. Međutim, naglasak je stavljen na prezentiranje izvornog i originalnog rada studenata, kao i na suvremenu tematiku, autore i istraživanja. Ovogodišnji Simpozij nosi naziv ***„Filozofija u teoriji i praksi“****,* a tim se nazivom želi potaknuti izlagače da sagledaju svoje područje istraživanja kroz prizmu teorije i prakse, bez već spomenutog ograničavanja na zadanu temu ili područje. Teorija je uobičajeno prva stvar koja većem broju ljudi padne napamet kada pomisle na samu filozofiju. Filozofi teoretski sagledavaju mnoge probleme i pitanja te ih ne rješavaju pokusima i eksperimentima, već ih logički promišljaju i analiziraju u nastojanju da dođu do odgovora na pitanja koja su postavili ili koja su im se „nametnula“. Međutim, mnogi filozofi pokušavaju ukazati i na praktičnu korist svojih filozofskih promišljanja te orijentiraju svoju filozofsku teoriju ka rješavanju praktičnih problema. Najčešće primjere toga nalazimo u političkoj filozofiji, etici i filozofiji znanosti, nešto rjeđe u epistemologiji i estetici, dok s druge strane postoje područja poput metafizike i logike u kojima je praktična primjena filozofije gotova nemoguća. Stoga vas želimo potaknuti da svoje područje istraživanja i pitanja kojima se bavite sagledate kako u teoretskom, tako i u praktičnom okviru i time pokažete čemu dajete prioritete u svojem filozofskom radu i istraživanju.

Prijave za sudjelovanje otvorene su do **3. svibnja 2016.** za studente svih razina studija. Moguće je prijaviti se kao samostalan izlagač ili u paru. Službeni jezici Simpozija su hrvatski i engleski jezik. Ovisno o broju inozemnih izlagača, bit će organizirane sekcije na engleskom jeziku. Za prijavu je potrebno dostaviti sažetak rada duljine 300-500 riječi koji će biti otisnut u knjižici sažetaka. Nadalje, u mailu je potrebno navesti podatke: ime i prezime, matični fakultet, godinu i razinu studija te kontakt mail adresu i broj telefona. Ukoliko niste u mogućnosti izlagati u nekom od termina, molimo da to naznačite prilikom prijave. Također, potrebno je naznačiti jeste li voljni izlagati na engleskom jeziku ukoliko se ukaže potreba za time. Predviđeno vrijeme za svakog izlagača jest 20 minuta predavanja, uz 10 minuta rasprave.

Svoje prijave i upite šaljite na:

**furija.ffri@gmail.com**

Radujemo se Vašem dolasku!
USF ''Furija''

For the 7th year in a row the Association of Philosophy Students “Furija” is organising the International Students’ Conference for students of philosophy and other social sciences entitled ***Contemporary Themes in Philosophy Junior.*** The conference will be held at the Faculty of Humanities and Social Sciences in Rijeka. The purpose of this conference is mainly to present as much of philosophical issues as possible, through presentations, discussions, and invited lectures. The importance and the success of the previous conferences are visible both in the longevity and their international character. Conferences are also recognized and supported by the Faculty of Humanities and Social Sciences and the University of Rijeka. For that reason, the Association of Philosophy Students “Furija” wants to give students an opportunity to present their own research in the field of philosophy and other humanities and social sciences.

The 7th International Students’ Conference ***Contemporary Themes in Philosophy Junior*** will be held for three days, from the 19th to the 21st of May 2016. During the Conference, all of the participants who are not from Rijeka will have an accommodation in the city centre, free public transportation to the Faculty and a lunch each day.

Same as in previous years, the Conference is not limited in terms of topics for the presentation. This is so in order to give an opportunity to the students with interest in various fields of philosophy to present their work. However, the original work will be preferred, as well as dealing with contemporary authors, themes and research. This years’ Conference is subtitled **“Philosophy in theory and practice”**. The title is meant to encourage the presenters to view their area of research trough both theory and practice, without the aforementioned limitations in subject or area of research. When people think of philosophy, they usually think of its’ theoretical aspect. Philosophers deal with numerous issues trough theory, logics and analysis to find the answers to the questions which they encounter in their field of interest. However, many philosophers are trying to show the practical side of their research and try to answer practical questions. We want to encourage you to reassess your field of research and the questions you tackle in the framework of theory, practice or both of those.

The applications for participation are opened until **3rd of May 2015.** Students from all levels of studies (undergraduate, graduate and post-graduate) are free to apply. One can apply as a single author or in pair. The official languages are Croatian and English. The sections in English language will be organized according to the number of foreign applications. In order to apply one has to send an abstract of the paper of approximate length of 300-500 words which will be published in a book of abstracts. Further, in the application e-mail you have to provide the title of your presentation, your full name and surname, faculty and university on which you study, the year and the level of study, your e-mail and phone number. If a certain timeframe does not suit you, please note that in the application e-mail also. The applicants who submit their abstracts in Croatian should also note whether they are willing to present in English. Each participant will be given 20 minutes for presentation, following a 10 minute discussion.

 Applications and any inquiries are to be sent at the e-mail address:

 **furija.ffri@gmail.com**

 Looking forward to your applications!

 The Association of Philosophy Students ''Furija''